Työn tuottavuus olisi parempi palkkaperuste kuin työaika. Jopa SAK haluaa niin.

Vaikka Elinkeinoelämän keskusliitto on irtisanonut viimeisetkin keskusjärjestötason sopimukset, joistakin asioista pitäisi vielä neuvotellakin palkansaajien kanssa.

Työmarkkinajärjestöjen kesken on parhaillaan käynnissä ­valmistelu työaikalain uudistamiseksi. Työ- ja elinkeinoministeriö on nimittänyt kolmikantaisen työryhmän asiaa valmistelemaan. Työryhmällä on aikaa kesäkuun loppuun. Sen jälkeen ­sama ­porukka alkaa pohjustaa muutoksia vuosilomalakiin.